Document ID: 31988R3498

KOMISSION ASETUS (ETY) N:o 3498/88,
annettu 9 päivänä marraskuuta 1988,
asetusten (ETY) N:o 391/68 ja (ETY) N:o 1092/80 muuttamisesta interventio-ostoihin vaadittavien edellytysten ja yksityisen varastoinnin tuen myöntämisen osalta sianliha-alalla
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 3906/87(2), ja erityisesti sen 5 artiklan 4 kohdan,
sekä katsoo, että
intervention tai yksityisen varastoinnin on mahdollistettava tuotteiden vetäminen tilapäisesti epätasapainoisilta markkinoilta ja niiden takaisin saattaminen sinne heti, kun markkinoiden tilanne kohentuu; tämän vuoksi interventioon tarjottavien tai varastoitavien tuotteiden on oltava tapauksen mukaan ihmis- tai eläinravinnoksi sopivia,
elintarvikkeiden ja rehujen radioaktiivisen saastumisen sallituista enimmäistasoista ydinonnettomuuden jälkeen tai muun säteilyhätätilan aikana 22 päivänä joulukuuta 1987 annetussa neuvoston asetuksessa (Euratom) N:o 3954/87(3) määritellään säteilyhätätilanteessa noudatettava menettely niiden radioaktiivisen saastumisen tasojen määrittämiseksi, jotka elintarvikkeiden ja rehujen on täytettävä, jotta niitä voitaisiin pitää kaupan; tämän vuoksi nämä radioaktiivisen saastumisen tasot ylittävät maataloustuotteet eivät voi olla interventio-ostojen tai varastointisopimuksen kohteena,
kolmansista maista peräisin olevien maataloustuotteiden tuontiedellytyksistä Tshernobylin ydinvoimalaonnettomuuden jälkeen 30 päivänä toukokuuta 1986 annetun neuvoston asetuksen (ETY) N:o 1707/86(4), sellaisena kuin se on viimeksi muutettuna asetuksella (ETY) N:o 624/87(5), 3 artiklassa vahvistetaan radioaktiivisuuden enimmäistasot; asetuksen (ETY) N:o 1707/86 voimassaolon päätyttyä nämä samat tasot esitettiin sen korvaavan neuvoston asetuksen (ETY) N:o 3955/87(6) 3 artiklassa; nämä enimmäistasot ylittäviä maataloustuotteita ei voida pitää laadultaan virheettöminä, kunnollisina ja myyntikelpoisina,
on todettu, että osa yhteisön maataloustuotannosta on saastunut radioaktiivisesti vaihtelevassa määrin mainitun onnettomuuden jälkeen; olisi täsmennettävä, etteivät yhteisön alkuperää olevat maataloustuotteet, jotka ylittävät asetuksen (ETY) N:o 3955/87 3 artiklassa vahvistetut arvot, voi olla interventio-ostojen tai varastointisopimusten kohteena,
komission asetuksen (ETY) N:o 391/68(7), sellaisena kuin se on viimeksi muutettuna asetuksella (ETY) N:o 4160/87(8), 5 artiklassa säädetään sianlihan interventio-ostojen edellytyksistä; komission asetuksen (ETY) N:o 1092/80(9), sellaisena kuin se on viimeksi muutettuna asetuksella (ETY) N:o 201/85(10), 2 artiklassa säädetään edellytyksistä tätä tuotetta koskevan varastointisopimuksen tekemiselle; nämä edellytykset olisi täsmennettävä; tämän vuoksi mainittuja asetuksia olisi muutettava,
säteilyhätätilasta seuraavan elintarvikkeiden radioaktiivisen saastumisen taso vaihtelee onnettomuuden ominaispiirteiden ja tuotetyypin mukaan; valvonnan tarpeellisuutta ja valvontatoimenpiteitä koskeva päätös olisi mukautettava kuhunkin tilanteeseen, ja siinä olisi otettava huomioon esimerkiksi kyseisten alueiden, tuotteiden ja radionuklidien ominaispiirteet, ja
sianlihan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1 Lisätään asetuksen (ETY) N:o 391/68 5 artiklan 2 kohtaan seuraavasti:
"d) radioaktiivisuudeltaan ylittävät yhteisön lainsäädännössä sovellettavat hyväksyttävät enimmäistasot. Yhteisön alkuperää oleviin Tshernobylin ydinvoimalaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87(*) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarpeen vaatiessa valvontatoimenpiteiden kesto ja rajat määritetään asetuksen (ETY) N:o 2759/75 24 artiklassa säädettyä menettelyä noudattaen.
(*) EYVL N:o L 371, 30.12.1987, s. 14"
2 Lisätään asetuksen (ETY) N:o 1092/80 2 artiklan 2 kohtaan toinen alakohta seuraavaksi:
"Lisäksi tuotteet eivät voi olla varastointisopimuksen kohteena, jos niiden radioaktiivisuuden yhteisön lainsäädännössä sovellettavat hyväksyttävät enimmäistasot ylittyvät. Yhteisön alkuperää oleviin Tshernobylin ydinvoimalaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87(*) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarpeen vaatiessa valvontatoimenpiteiden kesto ja rajat määritetään asetuksen (ETY) N:o 2759/75 24 artiklassa säädettyä menettelyä noudattaen.
(*) EYVL N:o L 371, 30.12.1987, s. 14"
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä marraskuuta 1988.

Labels: 3
17
6